Tamuɣli tamenzut i yettunefken i tsekla n tmaziɣt, tettuɣal ɣer tlemmast n lqern wis XIX s ɣur yiserdasen d yixeddamen i yellan deg teḍbelt n yirumyen, imi deg tallita agdud amaziɣ yella s ddaw laɛnaya- nsen. Acku d nutni i yebdan ajarred n tewsatin yellan deg timawit: ama d timucuha, tamedyazt, inzan timsaɛraq; akken kan ad lemden tutlayt n wegdud-agi wa ad fahmen amek it- tteddu tmetti n yimaziɣen.Am waken id yenna Amer Ameẓyan deg tezrawt i yexdem ɣef tsekla n teqbaylit :  iḍrisen id gerwen yemyura irumyen ,ttwasqedcen kan deg uḥric n tesnalsit neɣ d tagrumma n yissallen id ttaken ɣef tmetti taqbaylit.1. Ihi aserdas amenzu ijerden tasekla n tmaziɣt: - Adolf Hanotaux id yessufɣen deg useggas n 1867 poesies populaire de djurdjura deg udlis-agi igemred azal n 621d asefru, yesɛan deg 4alammi 32 d afyir.s Yuraten s ugemmay n taɛrabt akk d tlatinit, arnu yessuqliten.